《黎太监永思诗》
明代·罗玘

大家东征逐子回，子如从龙母当来。龙飞在天随百雷，蟒衣玉带晏清陪。

有羹可遗荅涓埃，高凉墓水黄猿哀。谷异死同趋夜台，慈乌哑哑伤痛哉。

负土封丘如黄能，长楸森森手自栽。寺人孟子心未灰，凡百君子诗可裁。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。